
ΠΕΡΙΕΧΟΜΕΝΑ 


2. Την πρόταση της Πρεσβείας Ναϊρόμπι με αριθμό 609.5/ΑΣ 511 
από 16.8.1988, αποφασίζουμε: 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Άρθρο μόνο 


Διαβατηριακές αρμοδιότητες του Άμισθου Προξενείου νϊοΐοπβ των 

Σεϋχελλών. 1 

Δικαιολογητικά που απαιτούνται για την απόδειξη της συνδρομής 
των προϋποθέσεων διενέργειας της μείωσης φόρου, καθώς και 
της επιδότησης του ενοικίου της κύριας οικογενειακής κατοικίας 

των μισθωτών και των, συνταξιούχων .. 2 

Εφαρμογή της περ. α’ παρ. 1 άρθρου 41 του Ν. 820/78 . 3 

Έναρξη Λειτουργίας Παραρτήματος Ειδικής Υπηρεσίας Τελωνεια¬ 
κών Ερευνών (ΕΥΤΕ) Θεσσαλονίκης. 4 

Όροι και προϋποθέσεις παραχωρήσεων προβλεπομένων από το άρθ. 

21 παρ. 4 του Ν. 1790/88 . 5 

Καταβολή μέρους των δεδουλευμένων αποδοχών στους μισθωτούς 
της επιχ/σης ΜΕΤΑΛΛΟΥΡΓΙΚΗ ΧΑΛΥΨ ΑΒ & ΝΕ που έκα¬ 
ναν επίσχεση εργασίας . 6 

Συγκρότηση του κατά το άρθρο 99 του Συντάγματος και του Ν. 

693/1977 Δικαστηρίου Αγωγών Κακοδικίας. 7 

Διαπίστωση της ανάγκης πρόσληψης διδακτικού προσωπικού στην 

ΚΣΟΤ. 8 

Διόρθωση συντεταγμένων περιοχής Κηρυγμένου αρχαιολογικού 

Χώρου ορυχείου Καραγιώργη. 9 

Σύσταση-Συγκρότηση Υπηρεσιακού Συμβουλίου υπαλλήλων της 

Γενικής Γραμματείας Αθλητισμού. 10 

Έγκριση ημερών εκτός έδρας Δ/ντών Γραφείων Αν. Υπουργού, Γε¬ 
νικού Γραμματέα Αθλητισμού, Δ/ντή Αγων. Αθλητισμού και 
υπαλλήλων Γενικής Γραμματείας Αθλητισμού του ΥΠ.ΠΟ . . 11 
Τροποποίηση της παρ. 2 του άρθρου 4 της 26670/730/88 απόφα¬ 


σης όπως τροποποιήθηκε και αντικαταστάθηκε με την 34125/ 


1973/88 απόφαση .. 12 

Εξαίρεση πλήρωσης κενών θέσεων από τις διατάξεις του Ν. 1320/ 
1983, στο Γραφείο Ευρέσεως Ναυτικής Εργασίας (ΓΕΝΕ) . . 13 
Εξαίρεση πλήρωσης κενών θέσεων από τις διατάξεις του Ν. 1320/ 

1983, στον Οίκο Ναύτη.14 

Εξαίρεση πλήρωσης κενών θέσεων από τις διατάξεις του Ν. 1320/ 
1983, στον Οργανισμό Λιμένος Πειραιώς (ΟΛΠ).15 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

_:_ I 

Αριθ. 013.2/2/ΑΣ 2 (1) 


Διαβατηριακές αρμοδιότητες του Άμισθου Προξενείου νίοΐοάβ των 
Σεϋχελλών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το εδάφιο ζ του άρθρου 27 του νόμου 419/1976 «περί Οργανι¬ 
σμού του Υπουργείου Εξωτερικών» (ΦΕΚ 221, τ.Α'). 


Αναθέτουμε τα καθήκοντα θεώρησης ξένων διαβατηρίων και της έκ¬ 
δοσης και ανανέωσης ελληνικών διαβατηρίων στο Άμισθο Προξενείο 
νίεΐοπο Σεϋχελλών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Ιανουάριου 1989 

Ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 
-♦- 

Αριθ. 1005427/27/0012 (2) 

Δικαιολογητικά που απαιτούνται για την απόδειξη της συνδρομής των 
προϋποθέσεων διενέργειας της μείωσης φόρου, καθώς και της επιδό¬ 
τησης του ενοικίου της κύριας οικογενειακής κατοικίας των μισθω¬ 
τών και των συνταξιούχων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 11 του άρθρου 10 του Ν.Δ. 3323/ 
1955, όπως αυτό αντικαταστάθηκε με την παράγραφο 1 του άρθρου 4 
του Ν. 1828/1989 (ΦΕΚ Ά 2). 

2. Την ανάγκη καθορισμού των δικαιολογητικών που απαιτούνται 
για την απόδειξη της συνδρομής των προϋποθέσεων διενέργειας της 
μείωσης του φόρου και της επιδότησης του ενοικίου της κύριας οικογε¬ 
νειακής κατοικίας του φορολογουμένου, που ορίζονται στην παράγραφο 
11 του άρθρου 10 του Ν.Δ. 3323/1955, αποφασίζουμε: 

Ορίζουμε ότι, για την αναγνώριση της συνδρομής των προϋποθέσεων 
που απαιτούνται για τη διενέργεια της μείωσης του φόρου και της επι¬ 
δότησης του ενοικίου της κύριας οικογενειακής κατοικίας του φορολο¬ 
γουμένου, κάθε δικαιούχος οφείλει να συνυποβάλει με την ετήσια φορο¬ 
λογική δήλωσή του και τα δικαιολογητικά κατά περίπτωση, που ορίζο¬ 
νται στα ακόλουθα άρθρα, ως εξής: 

Άρθρο 1 

Απόδειξη δαπάνης.,ενοικίου 

1. Για την απόδειξη της δαπάνης που καταβλήθηκε για ενοίκιο κύ¬ 
ριας οικογενειακής κατοικίας, απαιτούνται οι αποδείξεις που έχουν εκ- 
δοθεί από τον εκμισθωτή ή το νόμιμο εκπρόσωπό του, από τις οποίες 
προκύπτει το συνολικό ποσό του ενοικίου που καταβλήθηκε από το φο¬ 
ρολογούμενο, κατά την κρίσιμη χρονική περίοδο, που χρησιμοποίησε το 
ακίνητο ως κύρια κατοικία του. 

2. Αντί των οικείων αποδείξεων της προηγούμενης παραγράφου, ο 
φορολογούμενος δικαιούται να υποβάλλει υπεύθυνη δήλωση σύμφωνα 
με το ν. 1599/1986, από την οποία να προκύπτει το ποσό του ενοικίου 
που καταβλήθηκε από αυτόν για τη μίσθωση της κύριας οικογενειακής 
κατοικίας του, καθώς και τα στοιχεία των δικαιούχων στους οποίους το 
κατέβαλε. 

Όμοια υπεύθυνη δήλωση πρέπει να υποβάλλεται από το φορολογού¬ 
μενο, σε περίπτωση που συνυποβάλλει με την οικεία δήλωσή του απλά 
φωτοαντίγραφα των αποδείξεων καταβολής του ενοικίου. 

Άρθρο 2 

Απόδειξη δικαιώματος επιδότησης 

Για την απόδειξη της ύπαρξης των προϋποθέσεων για τη διενέργεια 
της μείωσης του φόρου και της επιδότησης του ενοικίου της κύριας οικο¬ 
γενειακής κατοικίας, απαιτούνται τα ακόλουθα δικαιολογητικά: 

1. Υπεύθυνη δήλωση σύμφωνα με το ν. 1599/1986, από την οποία 
να προκύπτει ότι ο υπόχρεος, η σύζυγός του, καθώς και τα πρόσωπα 
που ανήκουν με αυτούς και τους βαρύνουν, σύμφωνα με την παράγραφο 
1 του άρθρου 8 του Ν.Δ. 3323/1955: 

α) Δεν έχουν άλλα εισοδήματα, απαλλασσόμενα από το φόρο, πέρα 
από αυτά που συμπεριέλαβαν στην οικεία δήλωση φορολογίας εισοδή¬ 
ματος. 

β) Δεν έχουν δικαίωμα κυριότητας, επικαρπίας, χρήσης, οίκησης ή 
νομής σε διαμέρισμα, ή οικία, ή σε αστικό οικοδόμημα γενικώς σε πόλη 
με πληθυσμό πάνω από πέντε χιλιάδες (5.000) κατοίκους, ή σε περιοχή 
που χαρακτηρίζεται σύμφωνα με την κείμενη νομοθεσία, ως τουριστικός 
τόπος, ανεξάρτητα από τον πληθυσμό της. Ειδικώς, για τους συνταξιού- 
- χους του Ο.Γ.Α., ότι δεν έχουν δικαίωμα κυριότητας, επικαρπίας, χρή¬ 
σης, οίκησης ή νομής σε διαμέρισμα, ή οικία, ή σε αστικό οικοδόμημα 
γενικώς, σε οποιαδήποτε περιοχή της χώρας, ανεξάρτητα από τον πλη¬ 
θυσμό της. ι 

γ) Δεν είχαν δηλωθεί ως προστατευόμενα μέλη από άλλον φορολο¬ 
γούμενο με την ετήσια δήλωση φορολογίας εισοδήματος των δύο ετών 
που προηγούνται, κάθε φορά, του οικείου οικονομικού έτους. 

2. Από την πιο πάνω δήλωση πρέπει επίσης να προκύπτει ότι: 

α) Η μίσθωση του ακινήτου δεν έχει συναφθεί μεταξύ προσώπων που 
είναι συγγενείς πρώτου βαθμού. 

β) Ο δικαιούχος που είναι μισθωτός, απέκτησε εισόδημα από την πα¬ 
ροχή εξαρτημένης εργασίας σε πρόσωπο με το οποίο δεν είναι συγγενής 
πρώτου βαθμού. 

3. Για τους ανέργους, εκτός από τα στοιχεία που αναφέρονται στις 
προηγούμενες παραγράφους, πρέπει να συνυποβληθούν και τα ακό¬ 
λουθα δικαιολογητικά: 

α) Οι άνεργοι οι οποίοι επιδοτούνται από τον Οργανισμό Απασχόλη¬ 
σης Εργατικού Δυναμικού και κατά το κρίσιμο ημερολογιακό έτος πα- 
ρέμειναν χωρίς εργασία, επικυρωμένο φωτοαντίγραφο της 1ης και 2ης 
σελίδας του βιβλιαρίου επιδότησης και της κάρτας (δελτίου) ανεργίας. 

β) Οι άνεργοι οι οποίοι δεν έπαιρναν επίδομα ανεργίας λόγω λήξης 
του χρόνου επιδότησής τους, αλλά παραμένουν χωρίς εργασία και είναι 
γραμμένοι στα οικεία μητρώα ανέργων, επικυρωμένο φωτοαντίγραφο 
του ασφαλιστικού τούς βιβλιαρίου και της κάρτας (δελτίου) ανεργίας 
που βρίσκεται σε ισχύ. 

γ) Οι άνεργοι ναυτικοί, βεβαίωση του αρμόδιου Γραφείου Ευρέσεως 
Ναυτικής Εργασίας, από την οποία να προκύπτει ότι ο ναυτικός: 

αα) Έχει τις προϋποθέσεις επιδότησης λόγω ανεργίας και κατά το 
κρίσιμο ημερολογιακό έτος παρέμεινε χωρίς εργασία. 

ββ) Δεν έπαιρνε επίδομα ανεργίας λόγω λήξης του χρόνου επιδότη¬ 
σής του, αλλά παραμένει χωρίς εργασία και είναι γραμμένος στα οικεία 
μητρώα ανέργων. 

4. Η επικύρωση των φωτοαντιγράφων, των περιπτώσεων α' και β" 
της προηγούμενης παραγράφου μπορεί να γίνει από οποιαδήποτε αρχή 
ή πρόσωπο που έχει το σχετικό δικαίωμα. 

Άρθρο 3 

Η απόφαση αυτή να δημοαιευθεί στην Εφημερίδα της Κυβερνήσεως. 

Αθήνα, 16 Ιανουάριου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 
-♦- 

Αριθ. 1013058/65/0012 - (3) 

Εφαρμογή της περ. α' παρ. 1 άρθρου 41 του Ν. 820/78. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 2, 17 και 18 του Ν.Δ. 3323/1955. 

2. Τις διατάξεις της παραγράφου 1 του άρθρου 73α του Ν.Δ. 3323/ 


1955 όπως προστέθηκε με την παράγραφο 4 του άρθρου 18 του Ν. 
1828/1989 (ΦΕΚ 2/3.1.1989). 

3. Τις διατάξεις του άρθρου 72 του Ν.Δ. 3323/1955 όπως αντικα- 
ταστάθηκαν με την παράγραφο 5 του άρθρου 16 του Ν. 1828/1989. 

4. Ότι οι ενδιαφερόμενοι για τη μεταβίβαση ακινήτου από οποιαδή¬ 
ποτε αιτία, έχουν ήδη λάβει από τις αρμόδιες φορολογικές Αρχές τα οι¬ 
κεία πιστοποιητικά ή έχουν πρόσφατα υποβάλει σε αυτές τις οικείες 
υπεύθυνες δηλώσεις κατά το άρθρο 41 του Ν. 820/78, γεγονός που συ¬ 
νεπάγεται την επανάληψη της ίδιας διαδικασίας αν δεν έχουν υπογραφεί 
τα οικεία συμβόλαια μέχρι την 2.1.1989, αποφασίζουμε: 

1. Ότι μέχρι τέλους Μαρτίου 1989 θα εξακολουθεί να εφαρμόζεται η 
περίπτωση α' της παραγράφου 1 του άρθρου 41 του Ν. 820/1978 
όπως ίσχυε πριν από την κατάργησή της με την περίπτωση β’ του άρ¬ 
θρου 31 του Ν. 1828/1989. 

2. Η απόφαση αυτή να δημοσιευθεί στην Εφημερίδα της Κυβερνή¬ 
σεως και να κυρωθεί με νόμο. 

Αθήνα, 27 Ιανουάριου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ! 

-φ- 

Αριθ. 1013495/144 (4) 

Έναρξη Λειτουργίας Παραρτήματος Ειδικής Υπηρεσίας Τελωνειακών 
Ερευνών (ΕΥΤΕ) Θεσσαλονίκης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 3 του άρθρου 148 του Π.Δ. 284/ 
1988 (ΦΕΚ 128Α) «Οργανισμός του Υπουργείου Οικονομικών». 

2. Την ανάγκη έναρξης λειτουργίας της ανωτέρω υπηρεσίας, αποφα¬ 
σίζουμε: 

Ορίζουμε όπως το Παράρτημα της Ειδικής Υπηρεσίας Τελωνειακών 
Ερευνών (ΕΥΤΕ) Θεσσαλονίκης αρχίσει να λειτουργεί από 
15.2.1989, - 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 27 Ιανουάριου 1989 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 

-♦-- 

Αριθ. οικ. 74736/780 (5) 

Όροι και προϋποθέσεις παραχωρήσεων προβλεπομένων από το άρθ. 21 
παρ. 4 του Ν. 1790/88. 

ΟΙ ΥΠΟΥΡΓΟΙ 

ΓΕΩΡΓΙΑΣ ΚΑΙ ΑΝΑΠΛ. ΠΕ.ΧΩ.Δ.Ε. 

Έχοντας υπόψη: 

1. Τις διατάξεις του άρθρου 21 παρ. 4 του Ν. 1790/88 (ΦΕΚ 

134Α). , 

2. Τις διατάξεις της παρ. 2Α (Β) του άρθρου 13 Ν. 1734/87 (ΦΕΚ 
189Α). 

3. Τις διατάξεις του άρθρου 26 του Ν. 1337/1983 όπως ισχύει 
(ΦΕΚ 33Α/1983). 

4. Τις διατάξεις της κοινής απόφασης 260347/16.2.87 Πρωθυ¬ 
πουργού και Υπουργού Γεωργίας «Περί αναθέσεως αρμοδιοτήτων στον 
Υφυπουργό Γεωργίας Κώστα Τσιγαρίδα» (ΦΕΚ 83Β/16.2.1987). 

5. Την Υ1436/15.10.87 απόφαση του Πρωθυπουργού περί αναθέ¬ 
σεως αρμοδιοτήτων στον Αναπληρωτή Υπουργό ΠΕ.ΧΩ.Δ.Ε. Μ. Πα- 
παστεφανάκι (ΦΕΚ 549/Β), αποφασίζουμε: 

1. Οι κατά κυριότητα παραχωρήσεις και η αλλαγή χρήσης των εκτά¬ 
σεων που προβλέπονται από το άρθρο 21 παρ. 4 του Ν. 1790/88 ενερ- 
γούνται κατά περίπτωση με απόφαση των οργάνων που προβλέπονται 
από τη διάταξη του άρθρου 13 παρ. 3 Ν. 1734/87. 

2. Οι όροι και οι προϋποθέσεις των παραπάνω παραχωρήσεων καθο¬ 
ρίζονται ως εξής: 

Α. Το σύνολο του εμβαδού της κάλυψης των κτισμάτων δεν μπορεί 
να υπερβεί το είκοσι πέντε τοις εκατό (25%) των παραχωρούμένων δα¬ 
σικών εκτάσεων. 

Β. Εξαιρούνται από τις ως άνω παραχωρήσεις, οι κοινόχρηστοι χώ¬ 
ροι του αιγιαλού, της παραλίας και των τυχόν υπαρχόντων τμημάτων 
δασών. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


663 


Γ. Για τις παραχωρήσεις δημοσίων εκτάσεων να έχει συμφωνήσει το 
οικείο Νομαρχιακό Συμβούλιο. 

Λ. Ο παραχωρησιούχος Φορέας υποχρεούται βάσει μελέτης που θα 
εκπονείται σε συνεργασία με το Τμήμα Δρυμών και αισθητικών Δασών 
του Υπουργείου Γεωργίας να δημιουργήσει, βελτιώσει και επαυξήσει τη 
δασική βλάστηση στους κοινόχρηστους χώρους. 

Ε. Ως ελάχιστος χρόνος υλοποιήσεως του επιδιωκόμενου δια της πα- 
ραχωρήσεως σκοπού καθορίζεται η 5ετία από της εκδόσεως οικοδομι¬ 
κών αδειών ή της ένταξης περιοχής σε ρυμοτομικό σχέδιο. 

ΣΤ. Το Δημόσιο δεν φέρει καμία ευθύνη για οποιαδήποτε διεκδίκηση 
τρίτου επί της παραχωρουμένης εκτάσεως. 

Ζ. Σε περίπτωση δημιουργίας οικισμών ομογενών, οι τελικοί δι¬ 
καιούχοι δύνανται να μεταβιβάσουν σε τρίτους την ιδιοκτησία τους μετά 
την παρέλευση δετίας. 

3. Καθορίζονται ως όργανα διαπίστωσης της βιωσιμότητας των επι¬ 
χειρήσεων (παραχωρησιούχων) τα αρμόδια εποπτεύοντα Υπουργεία ή 
Υφυπουργεία. 

4. Οι όροι χρήσης των παραχωρουμένων εκτάσεων και τα μέτρα για 
τη προστασία του περιβάλλοντος, καθορίζονται με τη πολεοδομική με¬ 
λέτη, η οποία εγκρίνεται σύμφωνα με το άρθρο 26 του Ν. 1337/1983 
ως ισχύει και για τις χρήσεις που απαιτεί η κείμενη νομοθεσία. 

5. Οι αποφάσεις παραχώρησης του κατά περίπτωση αρμοδίου οργά¬ 
νου αποτελούν τίτλο προς μεταγραφήν. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Ιανουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ 

ΓΕΩΡΓΙΑΣ ΠΕΡ/ΝΤΟΣ. ΧΩΡ/ΞΙΑΣ & ΔΗΜ. ΕΡΓΩΝ 

ΚΩΣΤΑΣ ΤΣΙΓΑΡΙΔΑΣ Μ ΑΝ. ΠΑΠΑΣΤΕΦΑΝΑΚΙΣ 

- ♦- 

Αριθ. 30229 . (6) 

Καταβολή μέρους των δεδουλευμένων αποδοχών στους μισθωτούς της 

επιχ/σης ΜΕΤΑΛΛΟΥΡΓΙΚΗ ΧΑΑΥΨ ΑΒ & ΝΕ που έκαναν επί¬ 
σχεση εργασίας. ' . 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 1 του άρθρου μόνου του Ν. 1172/81 «περί 
κυρώσεως, συμπληρώσεως και ερμηνείας της υπό χρονολογίαν 2.3.81 
Πράξεως Νομοθετικού Περιεχομένου «περί καταβολής υπό του Οργανι¬ 
σμού Απασχολήσεως Εργατικού Δυναμικού, δεδουλευμένων αποδοχών 
και αποζημιώσεων εις μισθωτούς κ.λπ.». 

2. Την αριθμ. 406/89 γνωμοδότηση του Δ.Σ. του ΟΑΕΔ (αριθμ. συ¬ 
νεδρίασης 5/31.1.89) που μας υποβλήθηκε με το αριθμ. 102644/ 
1.2.89 έγγραφο του Οργανισμού. 

3. Το γεγονός ότι, στην περίπτωση αυτή, συντρέχουν λόγοι γενικότε¬ 
ρου κοινωνικού συμφέροντος και προκύπτει, έκδηλη οικονομική αδυνα¬ 
μία της επιχ/σης ΜΕΤΑΛΛΟΥΡΓΙΚΗ ΧΑΑΥΨ ΑΒ & ΝΕ, αποφασί¬ 
ζουμε: 

Εγκρίνουμε την καταβολή από τον ΟΑΕΔ στον καθένα από τους 70 
μισθωτούς της επιχ/σης ΜΕΤΑΛΛΟΥΡΓΙΚΗ ΧΑΑΥΨ ΑΒ & ΝΕ που 
έκαναν επίσχεση εργασίας μέρους των δεδουλευμένων αποδοχών τους 
και μέχρι του ποσού των τριάντα χιλιάδων (30.000) δρχ. συνολικού 
ύψους δύο εκατομμυρίων εκατό χιλιάδων δρχ. (2.100.000). 

Ηα απόφαση αυτή, που κοινοποιείται για εκτέλεση να δημοσιευθεί 
στην Εφημερίδα της Κυβερνήσεως. 

Αθήνα, 1 Φεβρουάριου 1989 

Ο ΥΠΟΥΡΓΟΣ 

Γ. ΓΕΝΝΗΜΑΤΑΣ 
- Ψ- 

Αριθ. 7208 (7) 

Συγκρότηση του κατά το άρθρο 99 του Συντάγματος και του Ν. 693/ 
1977 Δικαστηρίου Αγωγών Κακοδικίας. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Σύμφωνα με τις διατάξεις του άρθρου 99 του Συντάγματος και τις 
διατάξεις της παραγράφου 2 του άρθρου 2 του Ν. 693/1977, συγκρο¬ 
τείται το Ειδικό Δικαστήριο Αγωγών Κακοδικίας για το έτος 1989 και 
•απαρτίζεται από τον Πρόεδρο του Συμβουλίου της Επικράτειας ως 


Πρόεδρο, και από τα παρακάτω μέλη που κληρώθηκαν από την ολομέ¬ 
λεια του Συμβουλίου της Επικράτειας κατά τη συνεδρίαση της 13ης Ια¬ 
νουάριου 1989 (αριθμός Πρακτικών 3/1989). 

Α' ΤΑΚΤΙΚΑ 

1. Γεώργιο Δεληγιάννη, Σύμβουλο της Επικράτειας 

2. Δημήτριο Τζούμα, Αρεοπαγίτη 

3. Απόστολο Μπότσο, Σύμβουλο του Ελεγκτικού Συνεδρίου 

4. α) Ιωάννη Σχινά, καθηγητή των νομικών μαθημάτων της Νομι¬ 
κής Σχολής του Πανεπιστημίου Θράκης και 

β) Ευτυχία Κουνουγέρη - Μανωλεδάκη, καθηγήτρια των νομικών 
μαθημάτων της Νομικής Σχολής του Πανεπιστημίου Θεσσαλονίκης και 

5. α) Παναγιώτη Πανοτόπουλο και 

β) Δημήτριο Ντονά, δικηγόρους μέλη του Ανωτάτου Πειθαρχικού 
Συμβουλίου των Δικηγόρων. 

Β' ΑΝΑΠΛΗΡΩΜΑΤΙΚΑ 

1. α) Γεώργιο Κοσμά και β) Κίμωνα Χαλαζωνίτη, Συμβούλους τής 
Επικράτειας. 

2. α) Θεόδωρο Μέκαλη και β) Γεώργιο Χριστινάκη, Αρεοπαγίτες 

3. α) Κων/νο Παπαδόπουλο και β) Αναστάσιο Γκόνη, Συμβούλους 
του Ελεγκτικού Συνεδρίου. 

4. α) Ιωάννη Στράγγα καθηγητή των νομικών μαθημάτων της Νο¬ 
μικής Σχολής του Πανεπιστημίου Θράκης. 

β) Αστέριο Γεωργιάδη, καθηγητή των νομικών μαθημάτων της Νο¬ 
μικής Σχολής του Πανεπιστημίου Θεσσαλονίκης. 

γ) Κώστα Μπέη, καθηγητή των νομικών μαθημάτων της Νομικής 
Σχολής του Πανεπιστημίου Αθηνών. 

δ) Λεωνίδα Γεωργακόπουλο, καθηγητή των νομικών μαθημάτων 
της Νομικής Σχολής του Πανεπιστημίου Αθηνών και 

5. α) Αναστάσιο Κεφαλέα, β) Εμμανουήλ Δελούκα, γ) Αχιλλέα Απο¬ 
στόλου και δ) Λεωνίδα Αυδή, δικηγόρους, μέλη του Ανωτάτου Πειθαρ¬ 
χικού Συμβουλίου των Δικηγόρων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Ιανουάριου 1989 

Ο ΥΠΟΥΡΓΟΣ . . 

Β. ΡΩΤΗΣ 


♦ 


Αριθ, ΥΠΠΟ/ΔΙΟΙΚ/Β/3539 (8) 

Διαπίστωση της ανάγκης πρόσληψης διδακτικού προσωπικού στην 


ΚΣΟΤ. 

Η ΥΠΟΥΡΓΟΣ ΠΟΛΙΤΙΣΜΟΥ 


Έχοντας υπόψη: 

1. Τις διατάξεις του κεφ. Γ του Π.Δ. 410/88 «Κώδικας προσωπικού, 
με σύμβαση εργασίας ιδιωτικού δικαίου του Δημοσίου, των ΟΤΑ και 
λοιπών ΝΠΔΔ (ΦΕΚ 191/Α/88). 

2. Τις ΔΙΠΙΔ/Φ40/241/9207/10.11.87 και ΔΙΠΙΔ/Φ40/64/ 
7425/5.8.88 Εγκυκλίους του Υπουργείου Προεδρίας της Κυβ/σης. 

3. Την 149/16.12.88 Πράξη του Διοικητικού Συμβουλίου της 
Κρατικής Σχολής Ορχηστικής Τέχνης σχετικά με την πρόσληψη έκτα¬ 
κτου διδακτικού προσωπικού για κάλυψη απρόβλεπτων και επειγουσών 
αναγκών της Σχολής, αποφασίζουμε: 

Διαπιστώνουμε την απρόβλεπτη και επείγουσα ανάγκη πρόσληψης 
από την Κρατική Σχολή Ορχηστικής Τέχνης του κατωτέρω διδακτικού 
προσωπικού με σύμβαση εργασίας ιδιωτικού δικαίου ορισμένου χρόνου, 
από 15.12.88 και για χρονικό διάστημα μέχρι 30.4.1989, σύμφωνα 
με τις διατάξεις του κεφ. Γ του Π.Δ. 410/88 (ΦΕΚ 191/Α/88), προ- 
κειμένου να αντιμετωπισθούν απρόβλεπτες και επείγουσες ανάγκες της 
Σχολής αυτής που ανέκυψαν ύστερα από την καταγγελία των συμβά¬ 
σεων του υπηρετούντος διδακτικού προσωπικού με σύμβαση εργασίας 
ιδιωτικού δικαίου σε οργανικές θέσεις και να αποτραπεί, για τους σπου¬ 
δαστές της Σχολής, ο κίνδυνος απώλειας του τρέχοντος σχολικού έτους 
με όλες τις δυσμενείς συνέπειες, ως εξής: 

Καθηγητές σύγχρονου χορού: τρεις (3) 

Καθηγητές μπαλλέτου: τέσσερις (4) 

Καθηγητές κλασσικού χορού: ένας (1) 

Καθηγητές ψυχολογίας: ένα (1) 

Καθηγητές θεωρίας μουσικής: ένας (1) 

Καθηγητές Ιστορίας Τέχνης: ένας (1) 

Καθηγητές διδασκαλίας πιάνου: δύο (2) 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Καθηγητές ανατομίας: ένας (1) 

Πιανίστες - συνοδοί: τέσσερις (4) 

Οι ανωτέρω υπάγονται στην ασφάλιση του ΙΚΑ και οι όροι αμοιβής 
και εργασίας τους καθορίζονται από τις διατάξεις του Ν.Δ. 1198/72, 
τις ισχύουσες οικείες συλλογικές συμβάσεις και τις διατάξεις της εργατι¬ 
κής νομοθεσίας. 

Η δαπάνη για τη μισθοδοσία αυτών βαρύνει τον προϋπολογισμό της 
ΚΣΟΤ. 

Μετά τη λήψη του χρόνου απασχόλησης το παραπάνω προσωπικό θα 
απολυθεί αυτοδίκαια, σύμφωνα με το άρθρο 9 παρ. 2 του Ν. 1476/84. 

Οποιαδήποτε παράταση της αρχικής τους σύμβασης ή ανανέωση με 
τη σύναψη νέας σύμβασης πέραν του οκταμήνου από την αρχική πρόσ¬ 
ληψη, προκειμένου να καλυφθεί η ίδια απρόβλεπτη και επείγουσα ανά¬ 
γκη, απαγορεύεται. 

Η πρόσληψη του πιο πάνω προσωπικού επιβάλλεται, επειδή δεν είναι 
δυνατή η αντιμετώπιση της ανάγκης που προαναφέρθηκε με το υφιστά¬ 
μενο στην ΚΣΟΤ μόνιμο ή με σύμβαση εργασίας ιδιωτικού δικαίου προ¬ 
σωπικό ή με απόσπαστη από άλλη υπηρεσία. 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 31 Ιανουάριου 1989 

Η ΥΠΟΥΡΓΟΣ 

Α.Μι (ΜΕΛΙΝΑ) ΜΕΡΚΟΥΡΗ 


Αριθ. ΤΠΠΟ/ΑΡΧ/Α1/Φ21/1580/45 (9) 

Διόρθωση συντεταγμένων περιοχής Κηρυγμένου αρχαιολογικού Χώρου 
ορυχείου Καραγιώργη. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85/ΦΕΚ 137/τ.α·/26.7.85 «Περί Κυβερνήσεως 
και Κυβερνητικών Οργάνων». 

2. Τις διατάξεις του Κ.Ν. 5351/32 περί «Αρχ/των». 

3. Την ομόφωνη γνωμοδότηση του Κεντρικού Αρχαιολογικού Συμ¬ 
βουλίου, όπως διατυπώθηκε στην αρ. 18/24.5.88 συνεδρία του. 

4. Την ΤΠΠΟ/ΑΡΧ/Α1/Φ21/46975/1880/4.11.88 , ΦΕΚ 
833/τ.Β/ΐ6.11.88 με την οποία χαρακτηρίσθηκαν ως αρχαιολογικοί 
χώροι οι περιοχές των λατομείων της Καλντέρας Θήρας, αποφασί¬ 
ζουμε: 

Διορθώνουμε την παράγραφο (2) της παραπάνω αποφάσεως (αρ. 
1880/88 ΦΕΚ 833Β/16.11.88), μόνο ως προς την οριοθέτηση της 
περιοχής αρχαιολογικού χώρου του Ορυχείου Καραργιώργη. Συγκε¬ 
κριμένα, η περιοχή οριοθετείται συνεχόμενη στη περιοχή των ορυχείων 
της θέσης «Φτέλλος» (παράγρ. αρ 1), στο ίδιο φύλλο χάρτου Γ.Τ.Σ., με 
τον αρ. Φ. 8602/7 και με τα ζεύγη των συντεταγμένων που ακολου¬ 
θούν τους αρ. 9.1-9.4 (θέσεις ορυχείων Φτέλλου) με τα ζεύγη 9.5 (- 
2925, 17.320), 9.6 εκκλησία Αγ. Ιωάννου, 9.7 (-3580, 17.200). 

Το λεκτικό της υπόλοιπης κήρυξης εξακολουθεί να ισχύει για τις πα- 
ραγρ. 1,2,3 της προηγούμενης αποφάσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Ιανουάριου 1989 

Η ΥΠΟΥΡΓΟΣ 

Α.Μ. (ΜΕΛΙΝΑ) ΜΕΡΚΟΥΡΗ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2913 (10) 

Σύσταση-Συγκρότηση Υπηρεσιακού Συμβουλίου υπαλλήλων της Γενι¬ 
κής Γραμματείας Αθλητισμού. 

Ο ΑΝΑΠΛ. ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής Γραμμα¬ 
τείας Αθλητισμού και των αρμοδιοτήτων αυτής». 

β) Των άρθρων 4, 5 και 221 του Υπαλληλικού Κώδικα Π.Δ. 
611/77 «περί κωδικοποιήσεως εις ενιαίον κείμενον υπό τίτλον «Υπαλ¬ 
ληλικός Κώδιξ» των ισχυουσών διατάξεων των αναφερομένων εις την 
κατάστασιν των υπαλλήλων του Δημοσίου και των Ν.Π.Δ.Δ.». 

γ) Του άρθρου 14 του Ν. 1586/86 «Βαθμολογική διάρθρωση των 
θέσεων του Δημοσίου νομικών προσώπων δημοσίου δικαίου και του ορ¬ 
γανισμού τοπικής αυτοδιοίκησης και άλλες διατάξεις». 

2. Την αριθμ. Υ.575/22.6.88 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στο Υπουργείο Πολιτισμού» (ΦΕΚ 
438/22.6.88/τ.Β). 

3. Την αριθμ. Υ.1005/7.12.88 απόφαση του Πρωθυπουργού «Κα¬ 
θορισμός αρμοδιοτήτων του Αναπληρωτή Υπουργού Πολιτισμού Θ. 
Στάθη» (ΦΕΚ 883/9.12.88/τ.Β), αποφασίζουμε: 

1. Συνιστούμε Υπηρεσιακό Συμβούλιο του Προσωπικού της Υπηρε¬ 
σίας της Γενικής Γραμματείας Αθλητισμού από: 

α) Τρεις μόνιμους υπαλλήλους με βαθμό Α' Προϊσταμένους Δ/νσεων, 
από τους οποίους ο ένας ορίζεται Πρόεδρος, με τους αναπληρωτές τους 
μονίμους υπαλλήλους με βαθμό Α’ και όταν κρίνονται πειθαρχικές υπο¬ 
θέσεις από το Γενικό Γραμματέα του Υπουργείου εφόσον υπάρχει ως 
πρόεδρος, με αναπληρωτή τον τακτικό πρόεδρο του Συμβουλίου. Σε πε¬ 
ρίπτωση που ο τακτικός πρόεδρος του Συμβουλίου απουσιάζει ή κωλύε¬ 
ται, στό Συμβούλιο προεδρεύει ένα από τα τακτικά μέλη του Συμβου¬ 
λίου. 

β) Από δύο αιρετούς εκπροσώπους των υπαλλήλων με τους αναπλη¬ 
ρωτές τους. 

2. Γραμματέας του Συμβουλίου ορίζεται υπάλληλος της Γ.Γ.Α. με 
βαθμό τουλάχιστον Β' με τον αναπληρωτή του. 

3. Οι υποθέσεις που εκκρεμούν στα υφιστάμενα υπηρεσιακά συμβού¬ 
λια και για τις οποίες δεν έχει ληφθεί απόφαση, κρίνονται από το υπηρε¬ 
σιακό συμβούλιο που συνιστάται με την απόφαση αυτή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Φεβρουάριου 1989 

0 ΑΝΑΠΛ. ΥΠΟΥΡΓΟΣ 

ΘΕΟΔΩΡΟΣ ΣΤΑΘΗΣ 

-φ- 

Αριθ. 33783 (11) 

Έγκριση ημερών εκτός έδρας Δ/ντών Γραφείων Αν. Υπουργού, Γενι¬ 
κού Γραμματέα Αθλητισμού, Δ/ντή Αγων. Αθλητισμού και υπαλλή¬ 
λων Γενικής Γραμματείας Αθλητισμού του ΥΠ.ΠΟ. 

Ο ΑΝΑΠΛ. ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής Γραμμα¬ 
τείας Αθλητισμού και των αρμοδιοτήτων αυτής». 

β) Του Ν.Δ. 65/73 «περί δαπανών κινήσεως των τακτικών πολιτι¬ 
κών δημοσίων υπαλλήλων». 

γ) Του Π.Δ. 77/85 «Οργανισμός της Γενικής Γραμματείας Αθλητι¬ 
σμού». 

δ) Του Ν. 1558/85 «Κυβέρνηση και Κυβερνητικά Όργανα». 

2. Την απόφαση αρ. 1700/85 (ΦΕΚ 272/76 τ.Β’) του Υπουργείου 
Προεδρίας Κυβερνήσεως «περί καθορισμού του αριθμού των επιτρεπο- 
μένων ημερών παραμονής εκτός έδρας των πολιτικών δημοσίων υπαλ¬ 
λήλων κινούμενων δι’ εκτελέσιν υπηρεσίας» που τροποποιήθηκε μεταγε¬ 
νέστερα. 

3. Την κοινή απόφαση ΔΙΟΙΔ/Φ60/Δ,4061/20.3.84 (ΦΕΚ 
2/84, τ.Β’) που αναφέρεται στη μεταφορά αρμοδιοτήτων του Υπουρ¬ 
γείου Προεδρίας της Κυβέρνησης στα επιμέρους Υπουργεία. 

4. Την Υ. 1005/7.12,88 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Πολιτισμού Θεόδωρου 
Στάθη». 


5. Τις υπηρεσιακές ανάγκες, αποφασίζουμε: 

Καθορίζουμε το ανώτερο όριο του αριθμού των ημερών μέχρι του 
οποίου επιτρέπεται να μετακινούνται εκτός έδρας, κατά μήνα για εκτέ¬ 
λεση υπηρεσίας οι μόνιμοι και μετακλητοί υπάλληλοι των Γ ραφείων Αν. 
Υπουργού, Γενικού Γραμματέα Αθλητισμού και της Γενικής Γραμμα¬ 
τείας Αθλητισμού του Υπουργείου Πολιτισμού, ως ακολούθως: 

1. Για δύο (2) Δ/ντές Γραφείων Αν. Υπουργού και Γεν. Γραμματέα 
Αθλητισμού . - 

Για τον καθένα από τους μήνες Ιανουάριο μέχρι και Ιούνιο ημέρες πέ¬ 
ντε (5). 

2. Δ/ντή Αγωνιστικού Αθλητισμού 

Για τους μήνες Ιανουάριο μέχρι και Ιούνιο ημέρες δέκα (10). 

3. Γενική Γραμματεία Αθλητισμού 

α) Τεχνικοί υπάλληλοι για τους μήνες Ιανουάριο μέχρι, και Ιούνιο 
ημέρες έξι (6) κατά μήνα με δυνατότητα πραγματοποίησης μετακίνη¬ 
σης με μερικό ή ολικό αθροιστικό υπολογισμό των ημερών αυτών ανά 
τρίμηνο (3x6 = 18 ημέρες). 

β) Λοιποί υπάλληλοι για τους μήνες Ιανουάριο και Ιούνιο ημέρες 
τρεις (3). 

Υπέρβαση των παραπάνω καθοριζομένων ορίων για" όλους τους 
υπαλλήλους όλων των κλάδων για οποιοδήποτε λόγο θα έχει σαν απο¬ 
τέλεσμα τον καταλογισμό της σχετικής δαπάνης σε βάρος εκείνου που 
θα διατάξει τη μετακίνηση. ί 

Στις περιπτώσεις που μετακινούνται υπάλληλοι εκτός έδρας για εμ¬ 
φάνισή τους ενώπιον δικαστηρίων ή ανακριτικών αρχών για υπόθεση 
που σχετίζεται με την υπηρεσία τους, οι ημέρες εκτός έδρας για το 
σκοπό αυτό δεν υπολογίζεται στα οριζόμενα με την απόφαση αυτή ανώ¬ 
τατα όρια. 

Η απόφαση αυτή να δημοσιευθεί στην Εφημερίδα της Κυβερνήσεως 
και ισχύει από την 1η Ιανουάριου 1989. ι 

Αθήνα, 31 Δεκεμβρίου 1988 

Ο ΑΝΑΠΛ. ΥΠΟΥΡΓΟΣ 1 

ΘΕΟΔΩΡΟΣ ΣΤΑΘΗΣ 
-*- 

Αριθ. 49211/2845 : (12). 

Τροποποίηση της παρ. 2 του άρθρου 4 της 26670/730/88 απόφασης 

όπως τροποποιήθηκε και αντικαταστάθηκε με την 34125/ 

1073/88 απόφαση. ! 

Ο ΑΝΑΠΛ. ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ' 

Έχοντας υπόψη: 

1. Την με αρ. 10/88 ΠΥΣ (ΦΕΚ 11/Α/88) που κυρώθηκε με το Ν. 
1788/88 (ΦΕΚ 131/Α/88). 

2. Την απόφασή μας 26670/730/88 (ΦΕΚ 477/Β/88) «τεχνικοί 
όροι ΕΔΧ αυτ/των περιοχής Αθηνών-Πειραιώς-Περιχώρων». 

3. Την απόφασή μας 34125/1073/13.9.88 (ΦΕΚ 682/Β/88) με 
την οποία τροποποιήθηκε και αντικαταστάθηκε η παρ. 2 του άρθ. 4 της 
26670/730/88 απόφασης. 

4. Το γεγονός ότι η αγορά δεν είναι ακόμη επαρκώς εφοδιασμένη με 
κινητήρες νέας τεχνολογίας για να αντιμετωπίσουν τις καθημερινώς αυ¬ 
ξανόμενες ανάγκες των ιδιοκτητών ΕΔΧ (ταξί) Αυτ/το>ν Αθηνών, Πει¬ 
ραιώς, Περιχώρων. 

5. Την αρ. Υ594/29.6.88 απόφαση του Πρωθυπουργού «καθορι¬ 
σμός αρμοδιοτήτων του Αναπληρωτή Υπουργού Μεταφορών και Επικ/ 
νιών Κοσμά Σφυρίου» (ΦΕΚ 444/Β/29.6.88), αποφασίζουμε: 

Παρατείνουμε, την ισχύ των αδειών κυκλοφορίας των ΕΔΧ αυτ/ 
των που έχουν έδρα την περιοχή Αθηνών-Πειραιώς-Περιχώρων που, 
σύμφωνα με την αρ. 34125/1073/88 απόφαση, λήγουν την 
31.12.88, μέχρι 30.6.1989. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 23 Δεκεμβρίου 1988 

Ο ΑΝΑΠΛ. ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 4313.8/02/89 * (13) 

Εξαίρεση πλήρωσης κενών θέσεων από τις διατάξεις του Ν. 1320/ 
1983, στο Γραφείο Ευρέσεως Ναυτικής Εργασίας (ΓΕΝΕ). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του εδαφ. ιγ' της παραγρ. 4 του άρθρου 1 του Ν. 
1320/83 (ΦΕΚ 6/83 τ.Α') σε συνδυασμό με τις διατάξεις του άρθρου 
27 του Ν. 1735/87 (ΦΕΚ 195/87 τ.Α'). 

2. Την αριθμ. 31280/883/87/19.3.87 κοινή Απόφαση των 
Υπουργών Προεδρίας της Κυβέρνησης και Εμπορικής Ναυτιλίας «Προ¬ 
σαρμογή των Κλάδων τακτικού προσωπικού ΓΕΝΕ στο Προσοντολόγιο 
- Κλαδολόγιο». 

3. Την αριθμ. 25/24.1.89 εγκριτική πράξη του Υπουργού Προε¬ 
δρίας της Κυβέρνησης. 

4. Τις εξαιρετικές και επείγουσες υπηρεσιακές ανάγκες του ΓΕΝΕ σε 
προσωπικό διαφόρων Κλάδων, αποφασίζουμε: 

Εξαιρούμε από τις διαδικασίες πρόσληψης προσωπικού του Ν. 
1320/1983 την πλήρωση κενών οργανικών θέσεων των κατωτέρων 
Κλάδων του ΓΕΝΕ για την κάλυψη εξαιρετικών και επειγουσών ανα¬ 
γκών του. 

7 θέσεις της Κατηγορίας ΛΕ του κλάδου Διοικ/κού - Λογιστικού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 2 Φεβρουάριου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΑΓ. ΚΟΥΤΣΟΓΙΩΡΓΑΣ ΒΑΣΙΛΗΣ ΣΑΡΑΝΤΙΤΗΣ 

-♦- 

Αριθ. 4313.7/01/89 (14) 

Εξαίρεση πλήρωσης κενών θέσεων από τις διατάξεις του Ν. 1320/ 
1983, στον Οίκο Ναύτη. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του εδαφ. ιγ’ της παραγρ. 4 του άρθρου 1 του Ν. 
1320/83 (ΦΕΚ 6/83 τ.Α') σε συνδυασμό με τις διατάξεις του άρθρου 
27 του Ν. 1735/87 (ΦΕΚ 195/87 τ.Α'). 

2. Την αριθμ. 30582/1834/87/12.6.87 (ΦΕΚ 372 Β'/ 
24.7.1987) κοινή Απόφαση των Υπουργών Προεδρίας της Κυβέρνη¬ 
σης και Εμπορικής Ναυτιλίας «Προσαρμογή των Κλάδων τακτικού 
Προσωπικού Οίκου Ναύτη στο Προσοντολόγιο - Κλαδολόγιο». 

3. Την αριθμ. 23/24.1.89 εγκριτική πράξη του Υπουργού Προε¬ 
δρίας της Κυβέρνησης. 

4. Τις εξαιρετικές και επείγουσες υπηρεσιακές ανάγκες του Οίκου 
Ναύτη σε προσωπικό διαφόρων Κλάδων, αποφασίζουμε: 

Εξαιρούμε από τις διαδικασίες πρόσληψης προσωπικού του Ν. 
1320/1983 την πλήρωση κενών οργανικών θέσεων των κατωτέρων 
Κλάδων του ΟΝ για την κάλυψη εξαιρετικών και επειγουσών αναγκών 


του. 

α. 12 θέσεις της Κατηγορίας ΔΕ του Κλάδου Διοικ/κού - Λογιστικού, 
β. 4 θέσεις της Κατηγορίας ΔΕ του κλάδου Βοηθ. Νοσοκόμων 
Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 2 Φεβρουάριου 1989 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΑΓ. ΚΟΥΤΣΟΓΙΩΡΓ ΑΣ ΒΑΣΙΛΗΣ ΣΑΡΑΝΤΙΤΗΣ 

- ♦- 

Αριθ. 4313.4/3/89 (15) 

Εξαίρεση πλήρωσης κενών θέσεων από τις διατάξεις του Ν. 1320/ 
1983, στον Οργανισμό Λιμένος Πειραιώς (ΟΛΠ). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του εδαφ. ιγ' της παραγρ. 4 του άρθρου 1 του Ν. 
1320/83 (ΦΕΚ 6/83 τ.Α') σε συνδυασμό με τις διατάξεις του άρθρου 
27 του Ν. 1735/87 (ΦΕΚ 195/87 τ.Α'). 

2. Την αριθμ. 45017/13/87/29.4.87 (ΦΕΚ 268/24.5.1987) 
κοινή Απόφαση των Υπουργών Προεδρίας της Κυβέρνησης και Εμπορι¬ 
κής Ναυτιλίας «Προσαρμογή των Κλάδων του Οργανισμού Λιμένος 
Πειραιώς στο Προσοντολόγιο - Κλαδολόγιο». 

3. Την αριθ. 3413.1/4/88/29.1.88 (ΦΕΚ 84/88 τ.Β') κοινή 
Απόφαση των Υπουργών Προεδρίας της Κυβέρνησης και Εμπορικής 
Ναυτιλίας «Διατήρηση πρόσθετων προσόντων διορισμού και προσδιορι¬ 
σμός του τρόπου απόδειξης των στον Οργανισμό Λιμένος Πειραιά». 

4. Την αριθ. 9/13.1.89 εγκριτική πράξη του Υπουργού Προεδρίας 
της Κυβέρνησης. 

5. Το αριθ. 1234/317/24.1.89 έγγραφο Ο.Λ.Π. 

6. Τις εξαιρετικές και επείγουσες υπηρεσιακές ανάγκες του Ο.Λ.Π. 
σε προσωπικό διαφόρων Κλάδων, αποφασίζουμε: 

Εξαιρούμε από τις διαδικασίες πρόσληψης προσωπικού του Ν. 
1320/1983 την πλήρωση κενών οργανικών θέσεων των κατωτέρων 
Κλάδων του ΟΛΠ για την κάλυψη εξαιρετικών και επειγουσών ανα¬ 
γκών του. 

α. 10 θέσεις της Κατηγορίας ΠΕ του κλάδου Διοικ/κού - Οικον/κού 
β. 2 θέσεις της Κατηγορίας ΠΕ του κλάδου Στατιστικής 
γ. 6 θέσεις της Κατηγορίας ΠΕ του κλάδου Μηχανικών 
δ. 40 θέσεις της Κατηγορίας ΤΕ του κλάδου Διοικ/κού - Λογιστικού 
ε. 30 θέσεις της Κατηγορίας ΔΕ του κλάδου Διοικ/κού - Λογιστικού 
στ. 7 θέσεις της Κατηγορίας ΔΕ του κλάδου Προσωπικού Η/Υ. 
Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 1 Φεβρουάριου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΑΓ. ΚΟΥΤΣΟΓΙΩΡΓ ΑΣ ΒΑΣΙΛΗΣ ΣΑΡΑΝΤΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




